मछिन्द्र आज चार अंकको अग्रताका लागि खेल्दै
सहिद स्मारक 'ए' डिभिजन लिग ०७८ मा आइतबार डिफेन्डिङ च्याम्पियन मछिन्द्र लिग तालिकाको शीर्ष स्थानमा चार अंकको अग्रताका लागि खेल्दैछ । दशरथ रंगशालामा हुने पहिलो खेलमा मछिन्द्रले ब्रिगेड ब्वाइजको सामना गर्नेछ ।
काठमाडौँ — सहिद स्मारक 'ए' डिभिजन लिग ०७८ मा आइतबार डिफेन्डिङ च्याम्पियन मछिन्द्र लिग तालिकाको शीर्ष स्थानमा चार अंकको अग्रताका लागि खेल्दैछ । दशरथ रंगशालामा हुने पहिलो खेलमा मछिन्द्रले ब्रिगेड ब्वाइजको सामना गर्नेछ ।मछिन्द्रको आठ खेलबाट २० अंक छ र यो दोस्रो स्थानमा रहेको मनाङ मस्र्याङ्दीसँग एक अंकको दूरी हो । ब्रिगेड ब्वाइज भने आठ खेलबाट छ अंकमै सीमित छ र १२ औं स्थानमा रहेको छ ।दिनको दोस्रो खेलमा पुलिस र च्यासल भिड्ने छन् । पुलिसको आठ खेलबाट सात अंक छ र ११ औं स्थानमा छ । च्यासलल भने आठ खेलबाट पाँच अंक जोडेर रेलिगेसन क्षेत्रमा रहेको छ । 